**UZŅĒMUMA LĪGUMS Nr.**

**par Rīgas Brāļu kapu Centrālo vārtu fasādes attīrīšanas būvdarbu veikšanu**

Rīgā, dokumenta datums ir tā elektroniskas parakstīšanas datums

**Rīgas valstspilsētas pašvaldības aģentūra „Rīgas pieminekļu aģentūra”**, Gaujas iela 19A, Rīga, LV-1026, direktora Gunāra Nāgela personā, kurš rīkojas saskaņā ar Rīgas domes 2023. gada 30.augusta saistošo noteikumu Nr.RD-23-235-sn “Rīgas valstspilsētas pašvaldības nolikums” 74. punktu un 2023. gada 18. oktobra nolikuma Nr. RD-23-360-no „Rīgas valstspilsētas pašvaldības aģentūras “Rīgas pieminekļu aģentūra” nolikums” 11.5.apakšpunktu, turpmāk tekstā – Pasūtītājs, no vienas puses, un

**SIA “WARSS+”**, reģistrācijas numurs 44103055272, būvkomersanta reģistrācijas numurs 7343-R, “Roznēnu Ezerkrasti” Vecpiebalgas pagasts, Cēsu novads, LV-4122, tā Prokūrista Matīsa Markovska personā, kura rīkojas saskaņā ar prokūru (turpmāk tekstā – Izpildītājs), no otras puses,

Pasūtītājs un Izpildītājs kopā un katrs atsevišķi turpmāk - Līdzēji, pamatojoties uz Pasūtītāja rīkotā iepirkuma Nr. PA RPA 2023/14 „Rīgas Brāļu kapu Centrālo vārtu fasādes attīrīšanas darbi” (turpmāk - Iepirkums),rezultātiem un Izpildītāja iesniegto Piedāvājumu iepirkumam (turpmāk - Piedāvājums), noslēdz šādu līgumu (turpmāk - Līgums):

1. **LĪGUMA PRIEKŠMETS**
	1. Izpildītājs apņemas veikt Rīgas Brāļu kapu Centrālo vārtu fasādes attīrīšanas būvdarbus (turpmāk – Darbi), Aizsaules ielā 1b, Rīgā, saskaņā ar Tehniskās specifikācijas, Līguma un tā pielikumu noteikumiem, savlaicīgi, pilnā apmērā un augstā kvalitātē.
	2. Izpildītājs Darbus veic ar savu darbaspēku, saviem darba rīkiem, iekārtām, ierīcēm, un materiāliem, kuru vērtība ir ierēķināta Līguma summā.
2. **LĪGUMA SASTĀVDAĻAS**
	1. Līgums sastāv no šādām daļām:
		1. Līgums;
		2. Pielikumi:
			1. Pielikums Nr.1. Tehniskā specifikācija;
			2. Pielikums Nr.2. Tāme;
			3. Pielikums Nr.3. Pieteikums iepirkumam.
	2. Interpretējot Līgumu vai kādu tā daļu, ir jāņem vērā visas šīs daļas, kas tulkojamas kopsakarībā.
3. **LĪGUMA SUMMA**
	1. Kopējā Līguma summa par kvalitatīvu un Līguma noteikumiem atbilstošu Darbu izpildi, ko Pasūtītājs samaksā Izpildītājam, ir EUR 37 131,64 EUR (trīsdesmit septiņi tūkstoši viens simts trīsdesmit viens euro un 64 euro centi) (turpmāk – Līguma summa) bez pievienotās vērtības nodokļa (turpmāk – PVN). PVN ir 7 797,64 EUR ( septiņi tūkstoši septiņi simti deviņdesmit septiņi euro un 64 euro centi ) Līguma summa kopā ar PVN ir 44 929,28 EUR (četrdesmit četri tūkstoši deviņi simti divdesmit deviņi euro un 28 euro centi ). Pasūtītājs samaksā Izpildītājam Līguma summu, saskaņā ar Līguma noteikumiem un Tāmi, un ar nosacījumu, ka Izpildītājs pienācīgi un atbilstoši Līguma noteikumiem izpilda visas saistības.
	2. PVN maksājumus valsts budžetā veic Pasūtītājs saskaņā ar Pievienotās vērtības nodokļa likuma 142.pantu.
	3. Izpildītājs apliecina, ka Tāmē iekļauti visi darbi, materiāli, mehānismi, iekārtas un palīgmateriāli, kas nepieciešami pilnīgai Līgumā noteikto Darbu veikšanai.
	4. Līguma summā ir iekļauti visi nodokļi un nodevas (izņemot pievienotās vērtības nodokli), un veikt to maksājumus ir Izpildītāja pienākums.
	5. Izpildītājs apliecina, ka Tāmē ir norādījis visas Darbu izmaksas, kas izriet no Tehniskās specifikācijas un faktiskās Objekta situācijas. Neatbilstības starp Tehniskajā specifikācijā paredzēto un faktiskās Objekta situācijas izrietošo, un Tāmē paredzēto Darbu apjomiem ir Izpildītāja risks un nevar būt par pamatu kopējās līgumcenas palielinājumam. Darbus, ko Izpildītājs nav ievērtējis, bet, kas izriet no Tehniskās specifikācijas un faktiskās Objekta situācijas, Izpildītājs veic par saviem līdzekļiem.
4. **DARBU IZPILDES NOTEIKUMI**
	1. Darbi ir jāveic saskaņā ar Līguma noteikumiem un Pasūtītāja norādījumiem, ciktāl šādi norādījumi neizmaina Līguma, Latvijas Republikā spēkā esošo normatīvo aktu nosacījumus, Līguma summu, Darbu apjomus vai Darbu izpildes termiņus.
	2. Izpildītājs Darbus apņemas uzsākt uzreiz pēc Līguma noslēgšanas.
	3. Darbu uzsākšanai nepieciešamos sagatavošanās darbus un jebkurus Objekta aizsardzības pasākumus pilnā apmērā veic Izpildītājs.
	4. Ievērojot Līguma noteikumus, Izpildītājs Darbus apņemas pabeigt un nodot līdz 2023. gada 15. decembrim (ieskaitot restaurācijas dokumentācijas sagatavošanu).
	5. Ja Darbu izpildīšanas procesā Izpildītājam ir radušies fiziski šķēršļi vai apstākļi, kurus tas, kā pieredzējis un kvalificēts Izpildītājs, iepriekš nevarēja paredzēt, tad viņam ir tiesības, vispirms saskaņojot ar Pasūtītāju šajā punktā norādīto šķēršļu likvidēšanas metodi un izmaksas, saņemt Darbu izpildes termiņa pagarinājumu, kas atbilst šo fizisko šķēršļu vai apstākļu darbības ilgumam. Par tādiem šķēršļiem un apstākļiem Līdzēji uzskata jebkādu Darbu pārtraukšanu, kas rodas Pasūtītāja saistību nepildīšanas rezultātā vai pēc Pasūtītāja norādījuma, kā arī valsts institūciju vai pašvaldības iestāžu aizlieguma.
	6. Iepirkuma pieteikumā norādīto restauratoru Izpildītājs ir tiesīgs nomainīt vienīgi ar Pasūtītāja iepriekšēju rakstisku piekrišanu, nozīmējot jaunu speciālistu ar līdzvērtīgu pieredzi un kvalifikāciju.
	7. Izpildītājs ir atbildīgs, lai Darbu izpildē tiktu ievēroti vispārpieņemtie kultūras mantojuma saglabāšanas, konservācijas un restaurācijas standarti, un normatīvie akti, kas reglamentē Līgumā noteikto Darbu veikšanu, tajā skaitā darba drošības tehnikas, darba aizsardzības, ugunsdrošības, elektrodrošības, sanitārie un apkārtējās vides aizsardzības noteikumi un prasības.
5. **PASŪTĪTĀJA PIENĀKUMI UN TIESĪBAS**
	1. **Pasūtītājs apņemas:**
		1. nozīmēt savu pārstāvi Darbu izpildes, to kvalitātes un atbilstības Līgumam uzraudzīšanai;
		2. saskaņā ar Līgumā noteikto kārtību, ar nodošanas – pieņemšanas aktu pieņemt Izpildītāja augstā kvalitātē izpildītos Darbus, kas atbilst Līguma noteikumiem un tā pielikumu prasībām;
		3. Līgumā noteiktajā kārtībā veikt samaksu par Līguma noteikumiem atbilstoši veiktiem Darbiem;
		4. neradīt šķēršļus Darbu izpildei;
	2. **Pasūtītājam ir tiesības:**
		1. vienpusēji nekavējoties apturēt Darbus gadījumā, ja Izpildītājs pārkāpj Līgumu (īpaši 6.1.10.punktu), veic Darbus neatbilstoši Tehniskās specifikācijas prasībām, pārkāpj Latvijas Republikā spēkā esošo normatīvo aktu prasības, nav saņēmis nepieciešamo finansējumu, kā arī citos Līgumā noteiktajos gadījumos;
		2. citas Pasūtītāja tiesības, kādas ir noteiktas Latvijas Republikas spēkā esošajos normatīvajos aktos un Līgumā;
		3. ieturēt no Izpildītājam izmaksājamām naudas summām saskaņā ar Līgumu piemērotos līgumsodus, kā arī citas naudas summas, kuras saskaņā ar Līguma noteikumiem Pasūtītājam ir tiesības saņemt, tai skaitā Izpildītāja radītos zaudējumus;
		4. Pasūtītājam no Izpildītāja ir tiesības saņemt atlīdzinājumu par Pasūtītājam radītajiem izdevumiem, kas radušies Izpildītāja nepienācīgas saistību izpildes dēļ.
6. **IZPILDĪTĀJA PIENĀKUMI UN TIESĪBAS**
	1. **Izpildītājs apņemas:**
		1. veicot Darbus, ievērot visus Latvijas Republikas spēkā esošos normatīvos aktus, tai skaitā noteikumus, kas attiecas uz Līgumā noteikto Darbu izpildi;
		2. Darbu veikšanas procesā ievērot drošības tehnikas, ugunsdrošības un satiksmes drošības noteikumus, visu darbu uzraudzības dienestu priekšrakstus, veikt apkārtējās vides aizsardzības pasākumus, kas saistīti ar Darbiem Objektā, kā arī uzņemties pilnu atbildību par jebkādiem minēto noteikumu pārkāpumiem un to izraisītām sekām;
		3. nodrošināt visu nepieciešamo dokumentu atrašanos Objektā, kuru uzrādīšanu var prasīt personas, kas ir tiesīgas kontrolēt Darbus;
		4. darbus organizēt atbilstoši kontrolējošo organizāciju prasībām;
		5. Objekta Darbu veikšanas teritorijā un visā Izpildītāja darbības zonā nodrošināt tīrību un kārtību;
		6. nodrošināt Objektu ar nepieciešamajām ierīcēm visu būvgružu aizvākšanai, kā arī nodrošināt to regulāru izvešanu uz speciāli ierīkotām vietām atbilstoši Latvijas Republikas spēkā esošajiem normatīvajiem aktiem;
		7. rakstveidā nekavējoties informēt Pasūtītāju par visiem apstākļiem, kas atklājušies Darbu izpildes procesā un var neparedzēti ietekmēt Darbu izpildi;
		8. rakstveidā saskaņot ar Pasūtītāju jebkuru Darbu izpildes procesā radušos nepieciešamo atkāpi no Līdzēju sākotnējās vienošanās;
		9. nekavējoties brīdināt Pasūtītāju, ja Darbu izpildes gaitā radušies apstākļi, kas var būt bīstami cilvēku veselībai, dzīvībai vai apkārtējai videi, un veikt visus nepieciešamos pasākumus, lai tos novērstu;
		10. nodrošināt piesaistītā restauratora atrašanos Objektā visā restaurācijas Darbu veikšanas laikā, ar mērķi veikt restaurācijas darbus un kontrolēt citu Izpildītāja piesaistīto speciālistu un darbinieku izpildītos restaurācijas Darbus, sniedzot tiem metodisku atbalstu, konsultācijas un norādījumus.
		11. uzņemties risku (nelaimes gadījumi, bojājumu rašanās, zaudējumu nodarīšana trešajām personām u.c.) par Objektu līdz tā nodošanas – pieņemšanas akta abpusējai parakstīšanai;
		12. Darbu izpildē izmantot izstrādājumus un iekārtas, kādas ir noteiktas Līgumā vai kādas ir iepriekš saskaņotas ar Pasūtītāju. Izpildītājs apņemas ievērot izstrādājumu ražotāja noteiktos standartus un instrukcijas, ciktāl tie nav pretrunā ar Latvijas Republikā spēkā esošajiem aktiem;
		13. pirms nodošanas - pieņemšanas akta abpusējas parakstīšanas sakārtot Objektu (aizvākt būvgružus, aizvākt Izpildītājam piederošo inventāru un darba rīkus u.c.);
		14. koordinēt apakšuzņēmēju darbību un uzņemties atbildību par apakšuzņēmēju Darbu izpildes kvalitāti un Līguma noteikumu ievērošanu;
		15. veikt citas darbības saskaņā ar Līgumu un citiem Latvijas Republikas spēkā esošajiem normatīvajiem aktiem.
	2. **Izpildītājam ir tiesības:**
		1. slēgt līgumus par noteiktu Darbu izpildi tikai ar iepirkuma Piedāvājumā norādītajiem apakšuzņēmējiem. Līguma darbības laikā apakšuzņēmējus var mainīt tikai ar Pasūtītāja rakstveida piekrišanu Līguma 11.punktā noteiktajos gadījumos. Noslēgtā apakšuzņēmuma līguma noteikumi nedrīkst būt pretrunā ar Līguma noteikumiem.
7. **RISKA PĀREJA**
	1. Cilvēku traumu un darbu, materiālu vai iekārtu un cita īpašuma bojāšanas vai iznīcināšanas risku uzņemas Izpildītājs, izņemot, ja tas rodas Pasūtītāja vainas dēļ. Izpildītājs uzņemas arī Objekta, Darbu, materiālu un iekārtu nejaušas bojāšanas vai iznīcināšanas risku, un tas pāriet no Izpildītāja uz Pasūtītāju ar Objekta nodošanas – pieņemšanas akta abpusējas parakstīšanu.
8. **GARANTIJA**
	1. Izpildītājs garantē, ka Darbi ir izpildīti atbilstoši Līguma noteikumiem. Tas nozīmē, ka Izpildītājs ir atbildīgs par visiem defektiem un Pasūtītājam nodarītiem zaudējumiem, kas rodas vai var rasties šādas neatbilstības gadījumā. Izpildītājs garantē, ka izpildītie Darbi ir kvalitatīvi, funkcionāli izmantojami, atbilst Līgumā noteiktajiem parametriem un ka Darbos, materiālos vai iekārtās nav defektu.
	2. Garantijas termiņš izpildītiem Darbiem, izmantotajiem materiāliem, aprīkojumam ir **2 (divi) gadi**, skaitot no nodošanas - pieņemšanas akta abpusējas parakstīšanas dienas.
	3. Visus garantijas termiņa laikā konstatētos trūkumus, kuri pie pareizas Objekta ekspluatācijas ir izveidojušies Uzņēmēja, tā piesaistīto apakšuzņēmēju vainas dēļ vai to materiālu trūkumu dēļ, kurus Uzņēmējs vai tā piesaistītie apakšuzņēmēji izmantoja Darbu veikšanas procesā, Uzņēmējs novērš nekavējoties, tehnoloģiski iespējami īsākā, bet ne ilgāk, kā 20 (divdesmit) darba dienu laikā (piemērotos laika apstākļos).
	4. Ja Pasūtītājs garantijas laikā konstatē bojājumus, trūkumus un/vai defektus, par to rakstveidā tiek paziņots Izpildītājam, norādot arī vietu un laiku, kad Izpildītājam jāierodas uz defektu akta sastādīšanu. Pasūtītāja noteiktais termiņš nedrīkst būt mazāks par 3 (trīs) darba dienām, bet Līdzēji var rakstveidā vienoties par citu termiņu defektu akta sastādīšanai. Pie defektu akta sastādīšanas Līdzēji ir tiesīgi pieaicināt neatkarīgus ekspertus, kuru atzinums ir obligāts izpildīšanai Līdzējiem. Izdevumus par eksperta sniegtajiem pakalpojumiem apmaksā vainīgais Līdzējs.
	5. Ja Izpildītājs neierodas uz defektu akta sastādīšanu, Pasūtītājs ir tiesīgs sastādīt aktu vienpusēji, un tas bezierunu kārtībā ir saistošs arī Izpildītājam. Par akta sastādīšanu Izpildītājam tiek paziņots rakstveidā, norādot vietu un laiku, kad defektu akts ir ticis sastādīts.
	6. Ja Izpildītājs nenovērš defektu aktā norādītos defektus Pasūtītāja noteiktajā laikā un/vai atsakās tos novērst, Pasūtītājam ir tiesības nolīgt citu darba veicēju defektu novēršanai, un Izpildītājam ir pienākums atlīdzināt Pasūtītājam defektu novēršanu saistītās izmaksas. Pasūtītājam jāinformē Izpildītājs par lēmumu veikt defektu novēršanu, nolīgstot citu darba veicēju. Šajā punktā noteiktā cita darba veicēja nolīgšana nepārtrauc vai kā citādi neietekmē Līguma 8.2.punktā un 8.3.punktā noteiktās garantijas spēkā esamību, un Izpildītājam garantijas laikā saglabājas pienākums nodrošināt visu defektu novēršanu par saviem līdzekļiem.
9. **DARBU NODOŠANAS UN PIEŅEMŠANAS KĀRTĪBA**
	1. Darbu nodošana notiek ar Darbu nodošanas – pieņemšanas aktu.
	2. Izpildītie Darbi netiks pieņemti, ja tie neatbilst faktiski izpildītajam apjomam, neatbilst Līgumam, Latvijas Republikas spēkā esošo normatīvo aktu prasībām, vai arī, ja attiecībā uz tiem bija nepieciešams, bet netika sastādīts akts par segto Darbu pieņemšanu.
	3. Ja Darbu pieņemšanā Pasūtītājs konstatē trūkumus un/vai nepabeigtus Darbus, Izpildītājam ir pienākums uz sava rēķina Pasūtītāja noteiktajā termiņā veikt šo trūkumu novēršanu un/vai nepabeigto Darbu izpildi, un pēc tam tiek veikta atkārtota pieņemšana. Darbu pieņemšanu apliecina nodošanas – pieņemšanas akta abpusēja parakstīšana.
	4. Nodošanas – pieņemšanas akta parakstīšana neatbrīvo Izpildītāju no atbildības par Darbu defektiem, kuri atklājas pēc Darbu pieņemšanas garantijas laikā.
	5. Dokumenti, kurus Izpildītājs izstrādā vai iesniedz Pasūtītājam, tiek iesniegti latviešu valodā pirms nodošanas – pieņemšanas akta abpusējas parakstīšanas, un šo dokumentu iesniegšana ir obligāts priekšnosacījums nodošanas – pieņemšanas akta abpusējai parakstīšanai.
10. **NORĒĶINU KĀRTĪBA**
	1. Pasūtītājs samaksu Izpildītājam veic, pārskaitot naudu uz Līgumā norādīto Izpildītāja bankas norēķinu kontu, šādā kārtībā:
		1. Avanss 20% no Līguma summas pēc Līguma noslēgšanas un rēķina saņemšanas.
		2. noslēguma maksājums – atlikusī summa faktiski izpildīto darbu vērtībā – pēc pilnīgas Darbu izpildes (t.sk. restaurācijas dokumentācijas sagatavošana), akta par izpildītajiem darbiem akceptēšanas, nodošanas – pieņemšanas akta abpusējas parakstīšanas un attiecīga rēķina saņemšanas no Izpildītāja.
	2. Rēķinus Izpildītājs Pasūtītājam iesniedz tikai elektroniski, atbilstoši Rīgas pilsētas pašvaldības portālā [www.eriga.lv](http://www.eriga.lv/), sadaļā „Rēķinu iesniegšana” norādītajai informācijai par elektroniskā rēķina formātu, izmantojot manuālu rēķina informācijas ievades Web formu  portālā http://[www.eriga.lv](http://www.eriga.lv/), sadaļā „Rēķinu iesniegšana”.
	3. Līgumā noteiktā kārtībā iesniegts elektronisks rēķins nodrošina Pusēm elektroniskā rēķina izcelsmes autentiskumu un satura integritāti.
	4. Puses vienojas, ka elektroniskā rēķina apmaksas termiņš ir 15 (piecpadsmit) dienu laikā no dienas, kad Izpildītājs iesniedzis Pasūtītājam elektronisku rēķinu, atbilstoši portāla [www.eriga.lv](http://www.eriga.lv/) sadaļā „Rēķinu iesniegšana” norādītajai informācijai par elektroniskā rēķina formātu.
	5. Puses vienojas, ka elektroniskā rēķina apmaksas termiņu skaita no dienas, kad Izpildītājs, atbilstoši pašvaldības portālā www.eriga.lv, sadaļā „Rēķinu iesniegšana” norādītajai informācijai par elektroniskā rēķina formātu, ir iesniedzis Pasūtītājam elektronisku rēķinu, ar nosacījumu, ka Izpildītājs ir iesniedzis pareizi, atbilstoši Līguma nosacījumiem, aizpildītu elektronisko rēķinu un Pasūtītājs to ir pieņēmis apmaksai.
	6. Izpildītājam ir pienākums pašvaldības portālā www.eriga.lv sekot līdzi iesniegtā elektroniskā rēķina apstrādes statusam.
	7. Ja Izpildītājs ir iesniedzis nepareizi aizpildītu un/vai Līguma nosacījumiem neatbilstošu elektronisko rēķinu, Pasūtītājs šādu rēķinu apmaksai nepieņem un neakceptē. Izpildītājam ir pienākums iesniegt atkārtoti pareizi un Līguma nosacījumiem atbilstoši aizpildītu elektronisko rēķinu. Šādā situācijā, elektroniskā rēķina apmaksas termiņu skaita no dienas, kad Izpildītājs ir iesniedzis atkārtoto elektronisko rēķinu.

1. **APAKŠUZŅĒMĒJI**
	1. Izpildītājs ir pilnā apmērā atbildīgs par apakšuzņēmēju darbu.
	2. Izpildītājs ir tiesīgs bez saskaņošanas ar Pasūtītāju veikt personāla un apakšuzņēmēju nomaiņu, kā arī papildu personāla un apakšuzņēmēju iesaistīšanu Līguma izpildē, izņemot šādus gadījumus:
		1. Izpildītāja personālu, kuru tas iesaistījis Līguma izpildē, par kuru sniedzis informāciju Pasūtītājam un kura kvalifikācijas atbilstību izvirzītajām prasībām Pasūtītājs ir vērtējis, kā arī apakšuzņēmējus, uz kuru iespējām Iepirkuma procedūrā Izpildītājs balstījies, lai apliecinātu savas kvalifikācijas atbilstību iepirkuma procedūras dokumentos noteiktajām prasībām, pēc Līguma noslēgšanas drīkst nomainīt tikai ar Pasūtītāja rakstveida piekrišanu. Pasūtītājs nepiekrīt minētā personāla un apakšuzņēmēju nomaiņai, ja pastāv kāds no šādiem nosacījumiem:
			1. Izpildītāja piedāvātais personāls un/vai apakšuzņēmējs neatbilst Iepirkuma dokumentos noteiktajām prasībām, kas attiecas uz piegādātāja personālu vai apakšuzņēmējiem;
			2. tiek nomainīts apakšuzņēmējs, uz kura iespējām Iepirkuma procedūrā Izpildītājs balstījies, lai apliecinātu savas kvalifikācijas atbilstību iepirkuma procedūras dokumentos noteiktajām prasībām, un piedāvātajam apakšuzņēmējam nav vismaz tāda pati kvalifikācija, uz kādu Iepirkumā Izpildītājs atsaucies, apliecinot savu atbilstību iepirkumā noteiktajām prasībām;
			3. piedāvātais apakšuzņēmējs atbilst Publisko iepirkumu likuma 9.panta astotās daļas izslēgšanas nosacījumiem.
		2. Izpildītājs drīkst veikt apakšuzņēmēju nomaiņu, uz ko neattiecas Līguma 11.2.1.punkta noteikumi, kā arī apakšuzņēmēju vēlāku iesaistīšanu Līguma izpildē, ja Izpildītājs par to rakstveidā paziņojis Pasūtītājam un saņēmis pasūtītāja rakstveida piekrišanu apakšuzņēmēja nomaiņai vai jauna apakšuzņēmēja iesaistīšanai Līguma izpildē. Pasūtītājs piekrīt apakšuzņēmēja nomaiņai vai jauna apakšuzņēmēja iesaistīšanai Līguma izpildē, ja uz piedāvāto apakšuzņēmēju neattiecas šā Publisko iepirkumu likuma 9.panta astotās daļas noteiktie pretendentu izslēgšanas nosacījumi, ko pārbauda Pasūtītājs.
	3. Pasūtītājs pieņem lēmumu atļaut vai atteikt Izpildītāja personāla vai apakšuzņēmēju nomaiņu vai jaunu apakšuzņēmēju iesaistīšanu Līguma izpildē iespējami īsā laikā, bet ne vēlāk kā 5 (piecu) darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar Līguma 11.2.punkta noteikumiem.
2. **LĪGUMSODS**
	1. Ja Izpildītāja vainas dēļ Darbi Objektā nav nodoti Līguma 4.4.punktā noteiktajā termiņā vai citā termiņā, par kuru Līdzēji ir vienojušies, Izpildītājs maksā Pasūtītājam (vai Pasūtītājs to ietur) par katru nokavēto dienu līgumsodu 0,1% (viena desmitdaļa procenta) apmērā no Līguma summas, bet ne vairāk kā 10% (desmit procenti) no tās. Līgumsoda samaksa neatbrīvo Izpildītāju no turpmākās saistību izpildes un zaudējumu atlīdzināšanas, kas radusies tā vainas dēļ.
	2. Ja Izpildītājs nesakopj Objektu, tai skaitā, bet ne tikai, neatbrīvo no būvgružiem, iekārtām, materiāliem, darba rīkiem, Pasūtītājam ir tiesības pieaicināt citu darbu veicēju, lai sakoptu un atbrīvotu Objektu, un Izpildītājs ir pilnā mērā atbildīgs par Pasūtītajam radītajiem izdevumiem, kas radušies šajā punktā noteiktajos apstākļos.
	3. Ja Izpildītājs nepilda un/vai nepienācīgi pilda Līgumu un/vai atsakās no tā izpildes, vai ja Līgums tiek pārtraukts Izpildītāja vainas dēļ, Izpildītājs maksā Pasūtītājam līgumsodu (vai Pasūtītājs to ietur) par Līguma neizpildi vai nepienācīgu izpildi 10% (desmit procentu) apmērā no Līguma summas.
	4. Konstatējot Līguma 6.1.10.punkta pārkāpumu, Pasūtītājs ir tiesīgs ieturēt no Izpildītājam izmaksājamām summām līgumsodu 500,00 EUR apmērā par katru reizi, kad šāds pārkāpums konstatēts.
	5. Ja Pasūtītājs Līgumā paredzētos maksājumus neveic Līgumā noteiktajā termiņā, Pasūtītājam var tikt piemērots līgumsods par katru nokavēto dienu 0,1% (viena desmitdaļa procenta) apmērā no nokavētā maksājuma summas, bet ne vairāk kā 10% (desmit procenti) no tās. Līgumsoda samaksa neatbrīvo Pasūtītāju no turpmākās saistību izpildes.
3. **LĪGUMA IZBEIGŠANA**
	1. Līgums var tikt izbeigts tikai Līgumā noteiktajā kārtībā vai Līdzējiem savstarpēji rakstveidā vienojoties un vienošanos abpusēji apliecinot ar parakstiem.
	2. Pasūtītājs var, ar rakstveida paziņojumu Izpildītājam par saistību neizpildīšanu, izbeigt visu Līgumu vai tā daļu:
		1. ja Izpildītājs Līgumā noteiktajā termiņā nav uzsācis Darbu izpildi vai nav izpildījis pilnībā vai daļēji kādas savas saistības saskaņā ar Līgumu, vai neievēro sava Piedāvājuma, vai Latvijas Republikas spēkā esošo normatīvo aktu prasības, vai nespēj veikt darbus Līgumā noteiktajos termiņos un Līgumā noteiktajā kvalitātē - ar nosacījumu, ka Izpildītājs 3 (trīs) darba dienu laikā no attiecīgā Pasūtītāja paziņojuma saņemšanas nav novērsis izdarīto pārkāpumu;
		2. ja apturēta Izpildītāja saimnieciskā darbība, Izpildītājs izslēgts no būvkomersantu reģistra, Izpildītājs ir atzīts par maksātnespējīgu, vai uzsākts Izpildītāja likvidācijas process;
		3. Latvijas Republikā spēkā esošā Publisko iepirkumu likumā noteiktajos gadījumos;
		4. Pasūtītājam ir tiesības vienpusēji atkāpties no Līguma izpildes, ja Līgumu nav iespējams izpildīt tādēļ, ka ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
	3. Līguma izbeigšana neierobežo Pasūtītāja tiesības uz zaudējumu atlīdzību un/vai līgumsodu.
	4. Izpildītājs, Līguma izbeigšanas gadījumā, 5 (piecu) darba dienu laikā no Līguma 14.2.punktā noteiktā paziņojuma saņemšanas dienas atmaksā Pasūtītājam jebkuru kā avansu saņemto summu (ja tāda ir), kā arī līgumsodu saskaņā ar Līguma 12.3.punkta noteikumiem.
	5. Ja Pasūtītājs izmanto tiesības vienpusēji izbeigt Līgumu, Līdzēji sastāda atsevišķu aktu par faktiski izpildīto Darbu apjomu un to vērtību. Pasūtītājs pieņem Darbus tādā apjomā, kādā tie ir veikti, atbilst Līgumam un ir turpmāk izmantojami.
	6. Līguma pirmstermiņa izbeigšanas gadījumā Izpildītājs nekavējoties vai arī Pasūtītāja noteiktajā datumā pārtrauc Darbus, veic visus pasākumus, lai Objekts tiktu atstāts nebojātā, drošā stāvoklī, kas nodrošina tā saglabāšanu līdz restaurācijas darbu atsākšanai/turpināšanai, sakopj Objektu, atbrīvo no iekārtām un būvgružiem, un nodod Pasūtītājam uz Darbiem attiecināmo dokumentāciju, nodrošina, lai Izpildītāja personāls un apakšuzņēmēji atstātu Objektu, kā arī veic citas darbības, par kurām Līdzēji ir vienojušās.
	7. Gadījumā, ja Pasūtītājs nokavē maksājumu veikšanas termiņu par 20 (divdesmit) darba dienām vai citādi traucē vai neļauj Izpildītājam veikt savas līgumsaistības, Izpildītājam ir tiesības ar ierakstītu vēstuli, vai elektroniski parakstītu, ar drošu elektronisko parakstu, kas satur laika zīmogu, paziņojumu, kura saņemšanu ir apstiprinājis Pasūtītājs, brīdināt Pasūtītāju par vienpusēju pirmstermiņa Līguma izbeigšanu. Ja Pasūtītājs 5 (piecu) darba dienu laikā neveic nokavēto maksājumu, tad Izpildītājs ir tiesīgs izbeigt Līgumu vienpusēji.
4. **FORCE MAJEURE**
	1. Līdzēji nav pakļauti zaudējumu atlīdzībai vai Līguma atcēlumam saistību neizpildes gadījumā tieši tādā apjomā, kādā Līguma izpilde ir nokavēta *Force Majeure* gadījumā. Šī punkta noteikumi nav attiecināmi uz gadījumiem, kad *Force Majeure* ir radies jau pēc tam, kad attiecīgais Līdzējs ir nokavējis saistību izpildi.
	2. Šajā punktā *Force Majeure* nozīmē nekontrolējamu notikumu – ārkārtas situāciju, ko attiecīgais Līdzējs nevar iespaidot un kas nav saistīts ar tās kvalifikāciju, vainu vai nolaidību. Par šādiem notikumiem tiek uzskatīti arī tādi, kas ietekmē Līdzēju iespēju veikt Līguma izpildi: kari, revolūcijas, ugunsgrēki, plūdi, epidēmijas, karantīnas ierobežojumi un preču pārvadājumu embargo u.c.
	3. Ja izceļas *Force Majeure* situācija, Izpildītājs nekavējoties paziņo Pasūtītājam rakstiski par šādiem apstākļiem, to cēloņiem un paredzamo ilgumu. Ja Pasūtītājs rakstiski nav norādījis savādāk, Izpildītājam ir jāturpina pildīt savas saistības saskaņā ar Līgumu tādā apmērā, kādā to nav ierobežojuši *Force Majeure*. Jebkuram no Līdzējiem ir tiesības vienpusēji pārtraukt līgumu, ja *Force Majeure* apstākļu ietekmes izbeigšanās nav paredzama vai ja tie nepārtraukti turpinās ilgāk nekā četrus mēnešus.
5. **PIEMĒROJAMIE NORMATĪVIE AKTI UN STRĪDU ATRISINĀŠANAS KĀRTĪBA**
	1. Visas domstarpības un strīdi, kādi izceļas starp Līdzējiem saistībā ar Līguma izpildi, tiek atrisināti savstarpēju pārrunu ceļā.
	2. Ja Līdzēji nespēj strīdu atrisināt savstarpēju pārrunu rezultātā, tas tiek atrisināts Latvijas Republikas tiesā Latvijas Republikas spēkā esošajos normatīvajos aktos noteiktajā kārtībā.
	3. Līgums ir noslēgts, tiek interpretēts un pildīts saskaņā ar Latvijas Republikas spēkā esošajiem normatīvajiem aktiem.
6. **LĪGUMA GROZĪŠANA, PAPILDINĀŠANA**
	1. Līdzēji, savstarpēji vienojoties, ir tiesīgi izdarīt grozījumus Līgumā Publisko iepirkuma likuma 61.pantā noteiktajos gadījumos un kārtībā, t.sk. Līguma grozījumi ir pieļaujami jebkurā no šādiem gadījumiem:
		1. Ja Pasūtītāja budžetā ir nepietiekošs finansējums Līgumā paredzēto Darbu izpildes apmaksai Darbu apjomi var tikt samazināti līdz 30% (trīsdesmit procentiem) no Līguma 3.1.punktā noteiktās Līguma summas;
		2. grozījumi nepieciešami tādu iemeslu dēļ, kurus Pasūtītājs nevarēja paredzēt un bez kuriem Līgums objektīvu iemeslu dēļ nav izpildāms;
		3. Līguma izpildes laikā ir radušies apstākļi, kas neizbēgami aizkavē Darbu izpildi. Izpildītājam ir nekavējoties rakstiski jāpaziņo Pasūtītājam par aizkavēšanās faktu, par tā iespējamo ilgumu un iemesliem. Pēc Izpildītāja paziņojuma saņemšanas, Pasūtītājam ir jānovērtē situācija un, ja nepieciešams, jāpagarina Izpildītāja saistību izpildes termiņš. Šādā gadījumā pagarinājums ir jāakceptē abiem Līdzējiem ar Līguma izmaiņām, abpusēji parakstot atbilstošu vienošanos.
		4. Līguma 4.4.punktā noteikto termiņu, Līdzējiem vienojoties, turklāt nekonstatējot Līdzēja vainojamu rīcību vai bezdarbību, bez sankciju piemērošanas, ar vai bez izmaiņām Līguma summā var pagarināt, ja:
			1. pēc Pasūtītāja ierosinājuma ir veiktas izmaiņas Tehniskajā specifikācijā;
			2. nepieciešams veikt neparedzētus vai papildu Darbus, kas nebija iekļauti sākotnējā Iepirkumā;
			3. ja valsts vai pašvaldības institūcija izdod administratīvu aktu, kas ir saistošs izpildot Darbus un kavē darbu izpildei noteiktā termiņa ievērošanu.
	2. Ja Izpildītājs piedāvā izmantot ekvivalentus produktus to vietā, kas ir norādīti Līguma dokumentos, Izpildītājam ir jāiesniedz šādi alternatīvie/ekvivalentie produkti iepriekšējam Pasūtītāja apstiprinājumam. Izpildītājam ir jānodrošina pierādījumi produktu savstarpējai aizstājamībai un jāsedz visi izdevumi, kas radušies sakarā ar savstarpējās aizvietojamības izpēti. Līguma dokumentos norādīto produktu aizstāšana ar ekvivalentiem produktiem ir pieļaujama situācijā, ja ražotājs ir pārtraucis ražot konkrēto produktu, vai Izpildītāja piedāvātais ir tādas pašas vai labākas kvalitātes. Pasūtītājam ir tiesības, bet nav pienākums apstiprināt alternatīvu/ekvivalentu produktu pielietojumu, turklāt šāds saskaņojums nav obligāts priekšnosacījums Līguma summas palielināšanai.
	3. Par jebkurām Darbu izmaiņām Izpildītājs sagatavo izmaiņu aktu (pievienojot detalizēto tehnisku dokumentāciju par Darbu izmaiņu tehniskajiem risinājumiem un izmaksām), un izsniedz to Pasūtītājam. Izmaiņu aktam jābūt Pasūtītāja apstiprinātam. Līdzēju abpusēji parakstīts izmaiņu akts, ar kuru noteiktas Darbu izmaiņas, ir šī Līguma neatņemama sastāvdaļa, un tas Izpildītājam jāpilda bezierunu kārtībā.
	4. Līguma grozījumi un papildinājumi stājas spēkā pēc to abpusējas parakstīšanas un kļūst par Līguma neatņemamu sastāvdaļu.
7. **LĪGUMA NOSLĒGŠANA UN SPĒKĀ ESAMĪBA**
	1. Līgums kopā ar pielikumiem parakstīts elektroniski, ar drošiem elektroniskajiem parakstiem, abām Līguma Pusēm tiek nodota abpusēji parakstīta Līguma datne.
	2. Līgums stājas spēkā ar brīdi, kad Līdzēji to ir parakstījuši.
	3. Līgums ir spēkā līdz brīdim, kad Līdzēji ir izpildījuši visas savas saistības, vai līdz brīdim, kad Līdzēji ir panākuši vienošanos par Līguma izpildes pārtraukšanu, vai arī līdz brīdim, kad kāds no Līdzējiem, saskaņā ar šo Līgumu, to lauž vienpusēji. Līguma izbeigšana vai Līguma termiņa notecējums neatbrīvo Līdzējus no tādu saistību izpildes, kuru izpildes pienākums saglabājās arī pēc Līguma izbeigšanas un Līguma termiņa beigām.
	4. Kontaktpersona no Pasūtītāja puses: ……………..
	5. Kontaktpersona no Izpildītāja puses: ………………………
	6. Līgums sastādīts uz 10 (desmit) lappusēm ar Līguma 2.1.2. apakšpunktā minētajiem pielikumiem.
8. **NOSLĒGUMA NOTEIKUMI**
	1. Visiem paziņojumiem, ko Līdzēji nosūta viens otram saskaņā ar Līgumu, ir jābūt rakstiskiem un ir jābūt nodotiem personīgi vai nosūtītiem pa e-pastu (paziņojumu parakstot ar drošu elektronisko parakstu, kas satur laika zīmogu) vai ierakstītā vēstulē. Paziņojums tiek uzskatīts par nosūtītu dienā, kad paziņojums ir nodots personīgi, e-pasta nosūtīšanas dienā vai dienā, kad ierakstīta vēstule nodota pastā.
	2. Gadījumā, ja kāds no Līdzējiem maina savu juridisko adresi, pasta adresi, bankas rekvizītus, vai informāciju par Līdzēju kontaktpersonām, tas ne vēlāk kā 5 (piecu) darba dienu laikā rakstiski paziņo par to otram Līdzējam. Līdzējs, kas nepilda šajā punktā noteikto pienākumu, pilnā mērā uzņemas atbildību par sekām, kas iestājušas šajā punktā noteiktā pienākuma neizpildes dēļ.
	3. Visai sarakstei un jebkurai informācijai, ko kāds no Līdzējiem nosūta otram, ir jābūt latviešu valodā un nosūtītai uz Līguma 20.punktā norādītajām adresēm, ja vien Līdzējs - informācijas saņēmējs - nav iepriekš norādījis savādāk.
9. **PUŠU REKVIZĪTI UN PARAKSTI**

|  |  |
| --- | --- |
| **Pasūtītājs:****Rīgas valstspilsētas pašvaldības aģentūra** **„Rīgas pieminekļu aģentūra”**Gaujas iela 19A, Rīga, LV-1026Norēķinu rekvizīti:Rīgas valstspilsētas pašvaldībaRātslaukums 1, Rīga, LV-1050NMR kods 90011524360PVN reģ. Nr. LV90011524360Banka: Valsts kase , TRELLV22Konta Nr. LV23TREL980259704500BRD iestādes kods: 233\*Direktors G. Nāgels | **Izpildītājs:****SIA “WARSS+”**Reģistrācijas nr. 44103055272,PVN reģistrācijas nr. LV44103055272 būvkomersanta reģistrācijas nr. 7343-R“Roznēnu Ezerkrasti” Vecpiebalgas pagasts, Cēsu novads, LV-4122A/S „SEB banka, UNLALV2XLV62UNLA0050013943000\*Prokūrists M. Markovskis |

Vīzē:

Jurists K. Zelčs-Vuškāns\*

Galvenā speciāliste Iveta Reča\*

Brīvības pieminekļa un Rīgas Brāļu kapu nodaļas vadītāja Una Jansone\*

\* Dokuments elektroniski parakstīts ar drošu elektronisko parakstu un satur laika zīmogu